recursal/SuperWikiNEXT-32B huggingface dataset:
***ซุปเปอร์สตาร์ JYPNATION*** คือ เกมแนวRhythm พัฒนาขึ้นโดย Dalcomsoft โดยเปิดให้เล่นในวันที่ 1 กรกฏาคม พ.ศ. 2559 ซึ่งเป็นเกมภาคต่อของ ซุปเปอร์สตาร์ SMTOWN โดยตัวเกมจะนำเพลงของศิลปินในค่าย JYP Entertainment เช่น พัคจินยอง วันเดอร์เกิร์ล ทูเอเอ็ม ทูพีเอ็ม มาเป็นด่านในเกม โดยตัวเกมส์ได้เปิดให้เล่น แค่เกาหลีใต้เท่านั้น โดยตัวเกมตอนนี้มีสองภาษาคือ ภาษาอังกฤษ และ ภาษาเกาหลี 

*ซุปเปอร์สตาร์ JYPNATION* เป็นเกมที่ผู้เล่นต้องสะสมคะแนน โดยการเล่นเพลงของแต่ละศิลปินให้สำเร็จ โดยในเกมมีระดับความยากง่ายของเพลงมีทั้งหมด 3 ระดับ คือ Easy, Medium และ Hard โดยในเกมนี้มีเพลงมากกว่า 50 เพลง จากศิลปินเดี่ยว, ศิลปินกลุ่ม, และศิลปินกลุ่มย่อยจากค่าย SM Entertainment รวม 27 ศิลปิน

วิธีการเล่นเกม
--------------

เกมเป็นแนว rhythm games, โดยผู้เล่นต้องทำการกดปุ่มสี ลงบนแถบบาร์ที่อยู่ด้านล่างของหน้าจอ ถ้ากดปุ่มถูกช่วงเวลา จะได้รับ rhythm points และถ้ากดปุ่มถูกช่วงเวลาติดต่อกันมากเท่าไร คะแนนก็สูงขึ้นเท่านั้น 
และเมื่อเล่นจนจบเพลงแล้ว คะแนนก็จะถูกบันทึกลง ในการจัดอันดับกับผู้้เล่นคนอื่นของแต่ละสัปดาห์ ยิ่งคะแนนสูงมากเท่าไร คุณก็จะอยู่ในลำดับที่สูงขึ้นไปเรื่อยๆ ในการจัดอันดับของแต่ละสัปดาห์

โดยมีเพลงจากหลากหลายศิลปินของค่าย JYP Entertainment ภายในเกม 
โดยคุณต้องเล่นเพลงของแต่ละศิลปิน ให้ผ่านเพื่อปลดล็อค ไปเล่นเพลงอื่นต่อไป ในความยากง่ายสามระดับ
โดยมี 50 กว่าเพลงที่คุณต้องปลดล็อค หลังจากคุณปลดล็อคเพลงทั้งหมดได้สำเร็จ คุณจะมีสิทธิเล่น Challenge mode ถ้าเล่นผ่านคุณจะได้การ์ดCของศิลปินในค่ายJYP 1 ใบ และรับ Rhythm points

ซึ่งคะแนนของแต่ละเพลงจะมีการ์ดมาเป็นตัวเพิ่มคะแนน ยิ่งการ์ดอยู่ในระดับสูงมากเท่าไร คุณก็ยิ่งได้คะแนนมากเท่านั้น และยิ่งมีการ์ดอยู่ในธีมเดียวกัน คะแนนก็ยิ่งสูงขึ้น
โดยการ์ดในเกมมีอยู่ 5 ระดับคือ การ์ดC การ์ด B การ์ดA  การ์ดS และ การ์ดR ซึ่งการ์ดจะหาได้จากการซื้อการ์ดในเกม การทำภารกิจอีเวนท์ การชนะ Challenge mode ในวันที่ 20 กรกฎาคม 2016 มีการ์ด ให้สะสมรวมกันเกิน 100+ ใบแล้ว

และเกมนี้ยังมีการซื้อขายภายในแอป โดยการขาย หูฟัง เพชร การ์ด และ ตัวเงินในเกม

โดย**หูฟัง**มีไว้สัำหรับ ตั๋วในการเล่นเพลงต่างในเกม ซึ่งหูฟังอาจจะได้รับเมื่อเล่นจบเพลงใน Challenge mode , การทำอีเวนท์สำเร็จ ,การเก็บของในแต่ละวัน , การซื้อขาย จนถึงการเปลื่ยนแปลงลำดับในเกมส์ แต่เมื่อผู้เล่นใช้หูฟังไปหมดแล้ว ผู้เล่นจะไม่สามารถเล่นเกมต่อได้ จนกว่าจบจะครบ 5 นาทีถึงจะได้หูฟังอันใหม่ แต่ถ้าผู้เล่นมีหูฟังเกิน 5 อัน จะไม่มีให้หูฟังเพิ่มอีก

ส่วน **เพชร** คือสกุลของเงินที่อยู่ในเกม โดยผู้เล่นสามารถใช้เพื่อซื้อ หูฟัง, การ์ดของศิลปิน และ Rhythm points โดย Rhythm points สามารถถูกใช้ไปเพื่อซื้อการ์ดของศิลปินหรืออัพการ์ดของศิลปิน

เพลงในเกมนี้
------------

ในเกมซุปเปอร์สตาร์ JYPNATION มีเพลงให้เล่นมากกว่า 50 เพลงจากศิลปินเดี่ยว, ศิลปินกลุ่ม จากค่าย JYP Entertainment รวม 10 ศิลปิน
โดย มีศิลปินดังนี้ : J.Y.Park,Wonder Girls,Sunmi,2AM,2PM,miss A,GOT7,Baek A Yeon,15&,DAY6,TWICE

| ศิลปิน | ชื่อเพลง |
| --- | --- |
| J.Y.Park | 니가 사는 그집 (Your House) |
| 2PM | 너에게 미쳤었다 (I Was Crazy About You) |
| miss A | Bad Girl, Good Girl |
| 2AM | 전활 받지 않는 너에게 (You Wouldn't Answer My Calls) |
| Wonder Girls | 두고두고 (Long Long Time) |
| Baek A Yeon | 말해줘 (Tell Me) |
| 15& | 티가 나나봐 (Can't Hide It) |
| DAY6 | Congratulations |
| TWICE | 미쳤나봐 (I Think I'm Crazy) |
| Baek A Yeon | 쏘쏘 (So-So) |
| GOT7 | Girls Girls Girls

 |
| Sunmi | 멈춰버린 시간 |
| Wonder Girls | Girls Girls |
| 2AM | 이노래 |
|  |  |
|  |  |
|  |  |
**มหาวิทยาลัยริไจนา** (อังกฤษ: University of Regina) เป็นมหาวิทยาลัยของรัฐบาลในรัฐซัสแคตเชวัน ประเทศแคนาดา มีนักศึกษาประมาณ 12,800 คน

ประวัติ
-------

มหาวิทยาลัยริไจนามีต้นกำเนิดจากวิทยาลัยริไจนา (Regina College) ซึ่งเป็นโรงเรียนระดับมัธยมที่ก่อตั้งขึ้นในปี พ.ศ. 2454 แรกเริ่มมีนักเรียนเพียง 27 คน ต่อมามีการเปิดหลักสูตรในระดับประกาศนียบัตร โดยเป็นวิทยาเขตหนึ่งของมหาวิทยาลัยซัสแคตเชวัน (University of Saskatchewan) และได้แยกตัวออกเป็นมหาวิทยาลัยในปี พ.ศ. 2517 เงินทุนของมหาวิทยาลัยประจำปี 2550-2551 เป็นจำนวนเงินประมาณ 4,200,000,000 บาท

คณะที่เปิดสอน
-------------

Riddell Center
ปัจจุบันมหาวิทยาลัยริไจนาประกอบด้วย 9 คณะ 25 ภาควิชา มีศูนย์วิจัยและวิทยาเขตรวม 13 แห่ง เปิดสอนทั้งในระดับปริญญาตรี ปริญญาโทและปริญญาเอก

* คณะบริหารธุรกิจ
* คณะศิลปศาสตร์
* คณะศึกษาศาสตร์
* คณะวิศวกรรมศาสตร์
* คณะศิลปกรรมศาสตร์
* คณะกายภาพบำบัดและสุขภาพศึกษา
* คณะวิทยาศาสตร์
* คณะสังคมสงเคราะห์ศาสตร์
* คณะบัณฑิตศึกษาและงานวิจัย (Faculty of Graduate Studies and Research) โดยการประสานความร่วมมือกับคณะข้างต้น

วิทยาลัยในเครือ
---------------

มหาวิทยาลัยเฟิสต์เนชันส์แห่งแคนาดา 
* มหาวิทยาลัยเฟิสต์เนชันส์แห่งแคนาดา (First Nations University of Canada)
* วิทยาลัยแคมเปียน (Campion College)
* วิทยาลัยลูเธอร์ (Luther College) - เปิดสอนในระดับมัธยมศึกษา ปัจจุบันมีนักเรียนประมาณ 500 คน คณาจารย์ประมาณ 30 คน

สมาคมนักเรียนไทยแห่งมหาวิทยาลัยริไจนา
-------------------------------------

สมาคมนี้ก่อตั้งขึ้นมาเพื่อเป็นศูนย์กลางให้นักเรียนไทยหรือผู้สนใจในวัฒนธรรมไทย ได้มีโอกาสมาทำกิจกรรมร่วมกัน รวมทั้งยังเป็นการเผยแพร่วัฒนธรรมไทย โดยสมาคมได้ดำเนินการจัดกิจกรรมเพื่อเผยแพร่วัฒธรรมเป็นประจำทุก ๆ ปี และได้รับการตอบรับที่ดีจาก นักศึกษาและบุคลากรใน มหาวิทยาลัยรวมทั้งชาวเมืองริไจนา ปัจจุบันมีนักเรียนไทยอยู่ประมาณ 30 คน ศึกษาในระดับปริญญาตรี ปริญญาโทและปริญญาเอก

ศิษย์เก่าที่มีชื่อเสียง
-----------------------

* *ฯพณฯ ราล์ฟ เอ็ดวาร์ด กูดเอล* (The Honourable Ralph Edward Goodale) อดีตรัฐมนตรีว่าการกระทรวงการคลัง ประเทศแคนาดา
* *ดร.จอห์น รอเบิร์ต ฮิวสัน* (Dr.John Robert Hewson) นักเศรษฐศาสตร์และอดีตหัวหน้าพรรคเสรีนิยม (Liberal Party) ประเทศออสเตรเลีย

แหล่งข้อมูลอื่น
---------------

* เว็บไซต์มหาวิทยาลัยริไจนา
* สมาคมนักเรียนไทยแห่งมหาวิทยาลัยริไจนา เก็บถาวร 2007-05-21 ที่ เวย์แบ็กแมชชีน
* English as a Second Language Program มหาวิทยาลัยริไจนา
***เอ็นเอชแอล 14*** (อังกฤษ: *NHL 14*) เป็นวิดีโอเกมฮอกกี้น้ำแข็ง ซึ่งได้รับการพัฒนาโดยอีเอแคนาดาและจะได้รับการเปิดตัวโดยอีเอสปอร์ตส์ เกมนี้เป็นเกมลำดับที่ 23 ของชุดเกม *เอ็นเอชแอล* วางจำหน่ายในวันที่ 10 กันยายน ค.ศ. 2013 ในทวีปอเมริกาเหนือ และสามวันต่อมาในยุโรปเช่นเดียวกับออสเตรเลียและนิวซีแลนด์ อย่างไรก็ตาม เกมจะได้รับการเปิดตัว ณ วันที่ 7 กันยายน ค.ศ. 2013 สำหรับสมาชิกของบริการอีเอสปอร์ทซีซันทิกเก็ต

เช่นเดียวกับปก*เอ็นเอชแอล 13* ไม่ว่าใครต่างก็สามารถลงคะแนนให้แก่ผู้เล่นที่พวกเขาปรารถนาที่จะเห็นบนหน้าปก*เอ็นเอชแอล 14* ได้ การโหวตเริ่มขึ้นในวันที่ 22 เมษายน ค.ศ. 2013 โดยมีผู้เล่นเอ็นเอชแอล 60 คน (2 คนในแต่ละทีม) ในการโหวตแบบแพ้คัดออกพร้อมกับผู้เล่นสองคนในแต่ละการแข่งขันที่เพิ่มขึ้น และปิดการโหวตในวันที่ 2 มิถุนายน ค.ศ. 2013  ซึ่งผู้รักษาประตูทีมนิวเจอร์ซีย์เดวิลส์ชื่อมาร์ติน โบรดัวร์ กับผู้รักษาประตูทีมโคลัมบัสบลูแจ็คเก็ตส์ชื่อเซอร์เก โบบรอฟสกี ได้ผ่านการคัดเลือกเข้าสู่รอบสุดท้าย และแล้ว โบรดัวร์ก็ได้รับการประกาศให้เป็นผู้ชนะเมื่อวันที่ 28 มิถุนายน ค.ศ. 2013  *เอ็นเอชแอล 14* จะทำภาพปกเป็นผู้รักษาประตูครั้งแรกนับจากที่เคยมีใน*เอ็นเอชแอล 97* (จอห์น แวนบีสบรูค อยู่บนปกในปีนั้น) เช่นเดียวกับผู้รักษาประตูที่อยู่บนปกวิดีโอเกมฮอกกี้น้ำแข็งครั้งแรกตั้งแต่มาร์ตี เทอร์โค ใน*เอ็นเอชแอล 2K6* ของ 2เคสปอร์ตส์ (ส่วนสตีเวน สแตมคอส ได้ปรากฏบนปก*เอ็นเอชแอล 12* แต่เฉพาะในภูมิภาคที่ใช้ระบบพัลเท่านั้น) ซึ่งการผลิตเกมเกือบจะเสร็จสมบูรณ์และจะมีเดโมเปิดตัวในอีกไม่นาน

ลักษณะเฉพาะ
-----------

*เอ็นเอชแอล 14* มีการปรับปรุงเอนจินเกมใหม่สองตัว โดยอิงกับเกมกีฬาอื่นที่ได้รับการพัฒนาโดยอีเอแคนาดา การปะทะกันทางฟิสิกส์ที่บรรจุในภาคนี้จะเป็นเทคโนโลยีหลักแบบเดียวกับที่อยู่เบื้องหลัง*ฟีฟ่า*เพลเยอร์อิมแพคเอนจิน สำหรับการต่อสู้ที่สมจริง โดยเกมได้ใช้เอ็นฟอซเซอร์เอนจินที่ใช้กับซีรีส์*ไฟท์ไนท์* นอกจากนี้ เอนจินด้านสเก็ตเสมือนจริงยังได้มีการปรับปรุงมากขึ้น และเกมมีระบบการทำเด็คใหม่ ส่วนโหมดอาชีพในเกมสามารถทำปฏิกิริยาโต้ตอบถึงผู้เล่นได้ทั้งหมด

อ้างอิง
-------

1. ↑  Goldfarb, Andrew (2013-04-15). "NHL 14 Release Date Announced". IGN. สืบค้นเมื่อ 2013-06-08.
2. ↑  "Hockey Ultimate Team Tips - NHL 14 NEWS - NHL 13 HUT". คลังข้อมูลเก่าเก็บจากแหล่งเดิมเมื่อ 2013-07-12. สืบค้นเมื่อ 2013-07-05.
3. ↑  "NHL 14 cover vote starts April 22". *EA Sports*. 2013-04-18. สืบค้นเมื่อ 2013-06-08.
4. ↑  "NHL '14 EA Cover Vote Sweepstakes" (PDF). covervote.nhl.com. คลังข้อมูลเก่าเก็บจากแหล่งเดิม (PDF)เมื่อ 2013-05-02. สืบค้นเมื่อ 2013-06-08.
5. ↑  Halford, Mike (2013-05-27). "It's Brodeur vs. Bobrovsky in NHL '14 cover vote final". *NBC Sports*. prohockeytalk.nbcsports.com. สืบค้นเมื่อ 2013-06-08.
6. ↑  "NHL 14 Cover Reveal". *EA Sports*. easports.com. 2013-06-28. สืบค้นเมื่อ 2013-06-29.
7. ↑  NHL 14 launches September 10 - GameSpot.com

แหล่งข้อมูลอื่น
---------------

* Official website
**วิวัฒน์ มิลินทจินดา** (พ.ศ. 2466 – พ.ศ. 2546) เป็นนักกีฬาฟุตบอลทีมชาติไทยผู้เข้าแข่งขันกีฬาฟุตบอลในโอลิมปิกฤดูร้อน 1956 ที่เมลเบิร์น ประเทศออสเตรเลีย โดยเป็นหนึ่งในชุดประวัติศาสตร์ของทีมชาติไทย ที่เข้าแข่งกีฬาฟุตบอลในโอลิมปิกได้เป็นครั้งแรก ที่ซึ่งเขารับตำแหน่งเป็นหัวหน้าทีม และวิวัฒน์เป็นบิดาของ วรายุฑ มิลินทจินดา ที่เกิดกับนางดารา มิลินทจินดา ซึ่งเป็นภรรยาของวิวัฒน์เอง

ทั้งนี้ วิวัฒน์ ยังเคยเข้าแข่งฟุตบอลประเพณีจุฬาฯ-ธรรมศาสตร์ในฐานะตัวแทนจากมหาวิทยาลัยธรรมศาสตร์

อนุสรณ์รำลึก
------------

เดือนธันวาคม พ.ศ. 2546 วรายุฑ มิลินทจินดา ผู้เป็นบุตรชายคนโตของวิวัฒน์ ได้มอบสิ่งของจากบิดาให้แก่สมาคมประวัติศาสตร์ฟุตบอลแห่งประเทศไทย อันประกอบด้วย บัตรประจำตัวนักฟุตบอลโอลิมปิก ค.ศ. 1956, ตราติดเสื้อเบลเซอร์นักฟุตบอลทีมชาติไทยชุดเมลเบิร์น พ.ศ. 2499 และบันทึกความทรงจำ "ครั้งหนึ่งข้าพเจ้าไปเตะลูกหนังที่โอลิมปิก" จำนวน 4 แผ่น สำหรับการจัดแสดง ณ พิพิธภัณฑ์คณะฟุตบอลแห่งสยาม พระตำหนักทับแก้ว พระราชวังสนามจันทร์ จังหวัดนครปฐม โดยได้รับการยกย่องเป็นสิ่งของที่ทรงคุณค่าต่อวงการฟุตบอลในประเทศไทย

อ้างอิง
-------

1. 1 2  บันทึกโอลิมปิก 1956 ของวิวัฒน์ มิลินทจินดา[*ลิงก์เสีย*]
2. ↑  KBank Hall of Fame: ประสันต์ สุวรรณสิทธิ์..แข้งอลป.กับแชมป์ถ้วย ก.4 สมัย
3. ↑  บันทึกนักสู้ไทยในโอลิมปิก ตอนที่ 3[*ลิงก์เสีย*]
4. ↑  "ประวัติกีฬาโอลิมปิก - sport". คลังข้อมูลเก่าเก็บจากแหล่งเดิมเมื่อ 2012-08-12. สืบค้นเมื่อ 2013-06-02.
5. ↑  "Welcome to Olympic Committee Of Thailand". คลังข้อมูลเก่าเก็บจากแหล่งเดิมเมื่อ 2012-09-02. สืบค้นเมื่อ 2013-06-02.
6. 1 2  มอบบัตรและบันทึกต้นฉบับเมลเบิร์น ค.ศ. 1956 - สมาคมประวัติศาสตร์ฟุตบอล[*ลิงก์เสีย*]
7. ↑  คอลัมน์ลีกไทย: จากอดีตถึงปัจจุบัน แข้งธรรมศาสตร์-จุฬาฯ ที่ผ่านศึกประเพณี

| * ด
* ค
* ก
รายชื่อนักกีฬาทีมชาติไทย – โอลิมปิกฤดูร้อน 1956 |
| --- |
| 1 เกษม **·**  2 สำรวย **·**  3 ประทีป **·**  4 สุกิจ **·**  5 สุรพงษ์ **·**  6 โสภณ **·**  7 บำเพ็ญ **·**  8 วิวัฒน์ **·**  9 สุชาติ **·**  10 นิตย์ **·**  11 ตุ๊ **·**  12 ประสันต์ **·**  13 วันชัย **·**  ผู้ฝึกสอน : บุญชู | ไทย |
***ซิจญีน*** (อาหรับ: سِجِّين แปลตรงตัว บาดาล, นรก) เป็นความเชื่อในศาสนาอิสลามที่กล่าวถึงคุก, การทรมาน หรือสถานการณ์อันน่ากดดันที่อยู่ข้างใต้ของ *ญะฮันนัม* หรืออีกนัยหนึ่งคือเกเฮนนาหรือนรกที่อยู่ด้านล่างผิวโลก (เทียบกับทาร์ทารัสของกรีก) หรือเป็นเคราะห์ร้ายที่อยู่ในบันทึกของผู้ชั่วร้าย ที่ปรากฎอยู่ในซูเราะฮ์ อัล-มุฏอฟฟิฟีนของอัลกุรอาน คำตรงข้ามของ *ซิจญีน* คือ *อิลลีย์ยีน*.

ศัพท์มูลวิทยา
-------------

ตัวคำที่เป็นคำคุณศัพท์หมายถึง "ดุดัน" หรือ "เข้มข้น" โดยแยกมาจากคำว่า S-J-N (س ج ن) ซึ่งมีความหมายใกล้เคียงกันกับคุก หรือการถูกจำคุกในภาษาอาหรับว่า *ซิจน์* (อาหรับ: سِجْن) ที่มีต้นตอเดียวกัน 

คำนี้ปรากฎอยู่ในซูเราะฮ์ยูซุฟในช่วงที่ยูซุฟถูกจำคุก.

ธรรมเนียมชีอะฮ์
---------------

รายงานจากธรรมเนียมบางส่วนของชีอะฮ์ ศัตรูของอะฮ์ลุลบัยต์ถูกสร้างมาจากดิน *ซิจญีน*

ดูเพิ่ม
-------

* ทาร์ทารัส
* นรก

อ้างอิง
-------

1. ↑  Abdul-Rahman, Muhammad Saed (2018). *Tafsir Ibn Kathir Part 30 of 30: An Nabaa 001 To An Nas 006* (ภาษาอังกฤษ). Muhammad Saed Abdul-Rahman. p. 75. สืบค้นเมื่อ 3 October 2019.
2. ↑  Christian Lange *Locating Hell in Islamic Traditions* BRILL 978-90-04-30121-4 p. 17
3. ↑  Imani, Sayyid Kamal Faqih. *An Enlightening Commentary Into the Light of the Holy Qur'an*. Tehran, Iran: Imam Ali Foundation. ISBN 9781519112446. สืบค้นเมื่อ 3 October 2019.
4. ↑  "The Quranic Arabic Corpus - Quran Dictionary". *corpus.quran.com*. สืบค้นเมื่อ 3 October 2019.
5. ↑  Mohammad Ali Amir-Moezzi *The Divine Guide in Early Shi'ism: The Sources of Esotericism in Islam* SUNY Press 2016 ISBN 978-0-791-49479-0 page 166
**สุชาติ พรหมรุ่งโรจน์** (23 ตุลาคม พ.ศ. 2502 - 10 กุมภาพันธ์ พ.ศ. 2560) เป็นนักเขียนการ์ตูนในสังกัดสำนักพิมพ์บรรลือสาส์น ผู้เป็นที่รู้จักกันในนามปากกา "หมู นินจา" เจ้าของผลงานการ์ตูนชุด *บ้านนี้ 4 โชะ* *กระบี่หยามยุทธภพ* และ*สามก๊ก มหาสนุก*

ประวัติ
-------

สุชาติ พรหมรุ่งโรจน์เกิดเมื่อวันที่ 23 ตุลาคม พ.ศ. 2502 ที่กรุงเทพมหานคร จบการศึกษาจากวิทยาลัยเพาะช่าง โดยระหว่างที่กำลังศึกษาอยู่ที่วิทยาลัยเพาะช่างนั้น เขาได้ทำงานหารายได้ระหว่างเรียนโดยการเป็นนักข่าวและฝ่ายศิลป์ในกับนิตยสาร "แหล่งรถ" ต่อมาในปี พ.ศ. 2527 จึงได้ย้ายมาทำงานให้กับสำนักพิมพ์บรรลือสาส์น โดยเป็นฝ่ายศิลป์ให้กับนิตยสาร "วัยกรี๊ด" และเริ่มเขียนการ์ตูนแก๊ก 3 ช่องจบให้ขายหัวเราะและมหาสนุก

ในปี พ.ศ. 2531 สุชาติได้ย้ายไปทำงานให้กับสำนักพิมพ์บางกอก เพื่อออกนิตยสารการ์ตูนชื่อ "บางกอกฮาฮา" (ทำแจกคู่กับ "นิตยสารบางกอก") แต่ออกได้เพียง 5 ฉบับ หนังสือ "บางกอกฮาฮา" ก็ปิดตัวลงในปี พ.ศ. 2534 สุชาติจึงกลับมาเขียนการ์ตูนที่บรรลือสาส์นอีกครั้ง โดยในระยะนี้สุชาติได้เขียนการ์ตูนเรื่องสั้นที่โด่งดังหลายชุด เช่น จอมยุทธ์นินจา พะโล้สตอรี่ ย้อนศร กระบี่หยามยุทธภพ และบ้านนี้ 4 โชะ ซึ่งเรื่องหลังนี้ บริษัททีวีธันเดอร์ได้ซื้อลิขสิทธิ์ไปทำเป็นละครโทรทัศน์ในชื่อเดียวกัน ออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2537

สุชาติได้เดินทางไปประเทศออสเตรเลียในปี พ.ศ. 2537 เพื่อร่วมงานกับหนังสือการ์ตูน MAD ของประเทศดังกล่าว เมื่อร่วมทำงานกับ MAD ได้ 3 ฉบับ สุชาติจึงออกจาก MAD และเปิดแกลลอรี่ขายรูปอยู่ระยะหนึ่งจึงเดินทางกลับประเทศไทย และกลับมาร่วมงานกับบรรลือสาส์นอีกครั้งจนถึงบั้นปลายของชีวิต

จากนั้นในปี พ.ศ. 2552 สุชาติได้นำการ์ตูนสามก๊กแปลเป็นภาษาเกาหลี และจัดเป็นหนังสือขายดีในเกาหลีใต้

สุชาติได้เสียชีวิตลงอย่างสงบเมื่อวันที่ 10 กุมภาพันธ์ พ.ศ. 2560 ที่อายุ 57 ปี ด้วยโรคเบาหวานและปอดติดเชื้อแทรกซ้อน

ผลงาน
-----

การ์ตูนชุด สามก๊ก มหาสนุก ผลงานของสุชาติ พรหมรุ่งโรจน์
* *จอมยุทธ์นินจา* (2527 - 2542)
* *พะโล้สตอรี่* (การ์ตูนสั้น) (2541 - 2546)
* รวมการ์ตูนเรื่องสั้น ชุด *ย้อนศร* (2534 - 2536)
* *กระบี่หยามยุทธภพ* (การ์ตูนเรื่องสั้น) (2534 - 2542)
* *บ้านนี้ 4 โชะ* (การ์ตูนเรื่องสั้น)
* *มานะ น่ารัก or น่าชัง* (การ์ตูนเรื่องสั้น)
* *มานะ คึกคัก* (การ์ตูนสั้น)
* *สามก๊ก มหาสนุก* (การ์ตูนเรื่องสั้น) (2547 - 2550)
* *อีสป มหาสนุก* (การ์ตูนเรื่องสั้น) (2551 - 2552)
* *ปิดประตูแพ้* (การ์ตูนเรื่องสั้น จนถึงปี 2546)
* *อะไรๆ ก็สนุก*

แหล่งข้อมูลอื่น
---------------

* ประวัติสุชาติ พรหมรุ่งโรจน์ ที่เว็บไซต์ vithita.com

| * ด
* ค
* ก
สำนักพิมพ์บรรลือสาส์น |
| --- |
| บรรณาธิการ | วิธิต อุตสาหจิต |
| นักเขียนการ์ตูนในสังกัด | *วัฒนา เพ็ชรสุวรรณ* • จำนูญ เล็กสมทิศ • ภักดี แสนทวีสุข • *สุพล เมนาคม* • นิพนธ์ เสงี่ยมศักดิ์ • *สุชาติ พรหมรุ่งโรจน์* • ผดุง ไกรศรี • วีระเดช ไกรศรี • ศุภมิตร จันทร์แจ่ม • ธรรมรัตน์ รมย์นุกูล • ณรงค์ จรุงธรรมโชติ • อัครเดช มณีพันธุ์ • อารีเฟน ฮะซานี • ช่วง ชุ่มวงศ์ • จักรพันธ์ ห้วยเพชร |
| หนังสือการ์ตูน | 

|  |  |
| --- | --- |
| นิตยสาร | หนูจ๋า • เบบี้ • ขายหัวเราะ • มหาสนุก • สวนเด็ก |
| รายเดือน | หนูหิ่น อินเตอร์ • ไอ้ตัวเล็ก • สาวดอกไม้กะนายกล้วยไข่ |
| 4 สี | รามาวตาร • สามก๊ก มหาสนุก • ปังปอนด์ The comics • ซน แสบ ใส แต่ใจเดียวกัน • หนูหิ่น in the city • ศึกมหาภารตะ • สตรีทบอลสะท้านฟ้า |

 |
| บริษัทในเครือ | บันลือ พับลิเคชั่นส์ • บันลือบุ๊คส์ • วิธิตา แอนิเมชั่น • มาโชบิส • สำนักพิมพ์แนตตี้ |
| ดูเพิ่มเติม | บันลือกรุ๊ป • *หมวดหมู่:บรรลือสาส์น* |
**วัฏจักรแมงกานีส**คือการหมุนเวียนของแมงกานีสในสิ่งแวดล้อม แมงกานีสเป็นธาตุจำเป็นต่อพืชและสัตว์รวมถึงจุลินทรีย์หลายชนิด สามารถถูกหมุนเวียนโดยจุลินทรีย์โดยการรีดิวซ์และออกซิไดส์เช่นเดียวกับเหล็ก แมงกานีสพบในระบบนิเวศทั้งสภาพรีดิวซ์ (Mn2+) และสภาออกซิไดส์ (Mn4+) ความคงตัวขึ้นกับ pH และค่า redox potential Mn2+ จะคงตัวในสภาวะที่มีอากาศและ pH ต่ำกว่า 5.5 หรือ pH สูงกว่านี้ในสภาวะไร้ออกซิเจน

Mn4+ในรูป MnO2 ไม่ละลายน้ำและพืชเอาไปใช้ไม่ได้ ในทะเลและแหล่งน้ำจืด แมงกานีสจะตกตะกอนอยู่ในดินตะกอน แบคทีเรียและราหลายชนิดสมารถเปลี่ยน Mn2+ ไปเป็น MnO2 ได้ดังสมการ

Mn2+ + 1/2O2 + H2O → MnO2 + 2H+

แบคทีเรียที่สามารถออกซิไดส์ Mn2+ในสภาวะไร้ออกซิเจนได้ ได้แก่ *Gallionella*, *Metallogenium*, *Sphaerotilus*, *Leptothrix*, *Bacillus*, *Pseudomonas*, และ *Arthrobactor* มีแบคทีเรียหลายกลุ่มที่สามารถรีดิวซ์ Mn4+ ให้เป็น Mn2+ ซึ่งเป็นการเพิ่มการละลายและการเคลื่อนที่ของแมงกานีส ตัวอย่างเช่น *Shewanella putrefaciens* ซึ่งใช้ MnO2เป็นตัวรับอิเล็กตรอนได้

อ้างอิง
-------

* Atlas,R.M. and R. Bartha. 1998. Microbial Ecology: Fundamental and Application 4 edition. Menlo Park. Benjamin/Cummings. Science Plubishing.
**โรเบร์โต กรุซ** (Roberto Cruz) เกิดเมื่อ 21 พฤศจิกายน พ.ศ. 2484 ที่เมืองบากีโอ ประเทศฟิลิปปินส์ สถิติการชก 44 ครั้ง ชนะ 29 (น็อค 12) เสมอ 3 แพ้ 12

ประวัติ
-------

กรุซขึ้นชกมวยสากลครั้งแรกเมื่อ 10 กุมภาพันธ์ พ.ศ. 2498 แพ้คะแนน เลาเรียโน ญาเรนาส ที่ ฟิลิปปินส์ หลังจากนั้น ได้ขึ้นชกชนะเป็นส่วนใหญ่ กรุซได้ชิงแชมป์ฟิลิปปินส์เฉพาะกาลรุ่นเฟเธอร์เวทเมื่อ 5 มิถุนายน พ.ศ. 2502 ชนะน็อค กิล ฟลอเรส ยก 8 ได้แชมป์ไปครอง และได้ชิงแชมป์จริงเมื่อวันที่ 1 ตุลาคม ปีเดียวกัน ชนะคะแนน เลโอ เอสปีโนซา ได้แชมป์มาครองอีก จากนั้น ขึ้นชกชนะเป็นส่วนใหญ่ และเคยชกชนะน็อค สมพงษ์ พิทักษ์สมุทร ยก 5 ที่ฟิลิปปินส์ด้วย ต่อมา กรุซชิงแชมป์ฟิลิปปินส์รุ่นเวลเตอร์เวท เมื่อ 26 เมษายน พ.ศ. 2504 ชนะคะแนน ร็อกกี้ กาลิงโก ได้แชมป์มาครอง เขาป้องกันแชมป์ไว้ได้ 1 ครั้ง และเคยชกชนะคะแนน มนต์ชัย ร.ฟ.ท. ที่ฟิลิปปินส์ด้วย

ต่อมา กรุซได้ไปชิงแชมป์โลกรุ่นไลท์เวลเตอร์เวท WBA ที่สหรัฐเมื่อ 21 มีนาคม พ.ศ. 2506 ซึ่งกรุซเป็นฝ่ายชกแบตลิง ทอร์เรสลงไปนับแปดถึงสองครั้งในยกแรก ก่อนจะเป็นฝ่ายชนะน็อคในยกนี้ ได้แชมป์โลกมาครอง กรุซขึ้นชกป้องกันแชมป์ครั้งแรกในฟิลิปปินส์เมื่อ 15 มิถุนายน พ.ศ. 2506 กับเอ็ดดี เพอร์กิน ซึ่งกรุซถูกชกลงไปนับแปดในยกแรก ก่อนจะเป็นฝ่ายแพ้คะแนน เสียแชมป์ไป หลังจากนั้น กรุซยังคงขึ้นชกอย่างต่อเนื่อง แต่ไม่ได้ชิงแชมป์โลกอีก เขาขึ้นชกครั้งสุดท้ายเมื่อ 28 กันยายน พ.ศ. 2511 แพ้น็อค เฟล เปดรานซา ยก 3 ที่ฟิลิปปินส์ จากนั้นก็แขวนนวมไป

เกียรติประวัติ
--------------

* แชมป์ฟิลิปปินส์รุ่นเฟเธอร์เวท
* แชมป์ฟิลิปปินส์รุ่นเวลเตอร์เวท
* แชมป์โลกรุ่นไลท์เวลเตอร์เวท WBA WBC
	+ ชิง 21 มีนาคม 2506 ชนะน็อค แบตลิง ทอร์เรส ยก 1
	+ เสียแชมป์ 15 มิถุนายน 2506 แพ้คะแนน เอ็ดดี เพอร์กิน

อ้างอิง
-------

* สถิติการชก boxrec.com เก็บถาวร 2015-02-26 ที่ เวย์แบ็กแมชชีน (อังกฤษ)

| * ด
* ค
* ก
ฟิลิปปินส์ แชมเปี้ยนโลกชาวฟิลิปปินส์ (เฉพาะ 4 สถาบันหลัก) |
| --- |
| **เดอะริง** | 
* ปานโช วิลลา

 |
| **สภามวยโลก** | 
* แฟลช อีลอร์เด้
* เปโดร อดิควิว จูเนียร์
* เรเน่ บาเรียนโตส
* เออร์บิโต้ ซาลาวาเรีย
* โรแลนโด นาวาเร็ตเต้
* แฟรงค์ เซเดโน
* โรแลนโด พลาสคัว
* หลุยส์ ซีโต้ เอสปิโนซา
* เจอร์รี่ พีญาโลซา
* แมนนี่ ปาเกียว
* มัลคอร์ม ทูนาเกา
* ไบรอัน วิโลเรีย
* โรเดล มายอล
* ซอนนี่ บอย จาโร
* โนนิโต โดแนร์

 |
| **สมาคมมวยโลก** | 
* แฟลช อีลอร์เด้
* โรเบอร์โต ครูซ
* เบอร์นาเบ้ วิลลาแคมโป
* เบน วิลลาฟอร์
* เออร์บิโต้ ซาลาวาเรีย
* หลุยส์ ซีโต้ เอสปิโนซา
* เฮซุส ซาลูด
* มอร์ริส อีสต์
* โจมา แกมบัว

 |
| **องค์กรมวยโลก** | 
* อีริค จามิลี่
* เจอร์รี่ พีญาโลซา
* ดอนนี่ เนียเตส
* มาร์วิน ซอนโซยา
* โนนิโต โดแนร์
* เมร์ลีโต ซาบีโย
* แมนนี่ ปาเกียว
* มาร์ลอน ทาปาเลส

 |
| **สหพันธ์มวยนานาชาติ** | 
* บ๊อบบี้ เบอร์นา
* โดดี้ บอย พีญาโลซา
* โรแลนโด โบฮอล
* เทรซี่ มาคาลอส
* อีริค ชาเวซ
* แมนนี่ เมลชอร์
* แมนนี่ ปาเกียว
* โนนิโต โดแนร์
* ฟลอเรนเต้ คอนเดส
* ไบรอัน วิโลเรีย
* จอห์นเรียล คาซิเมโร
* เจอร์วิน อันคาฮาส
* ดอนนี่ เนียเตส

 |
**มาตรการผ่อนคลายเชิงปริมาณ** (อังกฤษ: Quantitative Easing) หรือเรียกสั้นๆ ว่า "**QE**" เป็นหนึ่งในวิธีการของนโยบายการเงินแบบพิเศษที่มีเป้าหมายไม่ต่างกับนโยบายการเงินแบบปกติ คือ เพื่อรักษาเสถียรภาพโดยรวมของเศรษฐกิจ ทั้งในแง่เสถียรภาพด้านการเงินและการกระตุ้นด้านอุปสงค์เพื่อให้เกิดการจ้างงานและให้เศรษฐกิจกลับมาขยายตัวได้

มาตรการ QE นั้น เป็นมาตรการทางการเงินที่ไม่ได้ใช้ในช่วงเวลาปกติ (Unconventional Monetary Policy) กล่าวคือ เมื่อเกิดวิกฤตเศรษฐกิจ ธนาคารกลางจะใช้นโยบายทางการเงินต่าง ๆ เพื่อมากระตุ้นเศรษฐกิจ มาตรการทางการเงินที่ถูกใช้มากที่สุดคือคือการลดอัตราดอกเบี้ยนโยบายให้อยู่ในระดับที่ต่ำ เพื่อลดต้นทุนการกู้ยืมของภาคธุรกิจให้อยู่ในระดับที่ต่ำลง โดยมาตรการ QE เป็นมาตรการที่ใช้เพื่อเพิ่มสภาพคล่องเข้าสู่ระบบเศรษฐกิจ เพื่อกระตุ้นให้เกิดการใช้จ่ายภาคเอกชน นอกจากนั้นยังใช้เพื่อลดอัตราผลตอบแทนพันธบัตร (Yield) ให้อยู่ในระดับต่ำลงมา โดยที่ธนาคารกลางจะเข้าไปซื้อตราสารหนี้ทั้งของภาครัฐและเอกชน ทั้งนี้เพื่อก่อให้เกิดการลดต้นทุนในการกู้ยืมของภาคธุรกิจลง ซึ่งเป็นการช่วยให้การผลิต และการจ้างงานสามารถดำเนินต่อไปได้ แต่อย่างไรก็ตาม มาตรการนี้ก็ก่อให้เกิดผลกระทบในด้านต่างๆด้วยเช่นกัน อาทิ เกิดแรงกดดันทางด้านเงินเฟ้อ เนื่องจากมีการอัดฉีดปริมาณเงินเข้าสู่ระบบ และยังส่งผลกระทบต่อค่าเงินที่อ่อนค่าลงด้วยเช่นกัน

อย่างไรก็ดีการดำเนินนโยบายการเงินแบบพิเศษนี้ ไม่สามารถทำได้เป็นระยะเวลานาน เพราะมีต้นทุนสูง โดยเฉพาะในด้านการสร้างความบิดเบือนในระบบเศรษฐกิจและการเงินจนอาจกระทบต่อเสถียรภาพโดยรวมของเศรษฐกิจได้ อีกทั้งผลกระทบจากการดำเนินนโยบายเหล่านี้ไม่เพียงจำกัดในประเทศผู้ใช้เท่านั้น แต่ยังส่งผ่านไปยังประเทศอื่นๆ อีกด้วยในระยะข้างหน้า การดำเนินนโยบายการเงินจึงจำเป็นต้องกลับเข้าสู่ปกติ ซึ่งการถอนมาตรการเหล่านี้ก็จะส่งผลกระทบต่อเศรษฐกิจการเงินทั้งในประเทศและต่างประเทศด้วยเช่นกัน

อ้างอิง
-------

1. ↑  "มาตรการผ่อนคลายเชิงปริมาณ (QE : Quantitative Easing)". Manager Online.
**รัฐบัญญัติเสรีภาพพลเมือง ค.ศ. 1988** (อังกฤษ: Civil Liberties Act of 1988) (Pub.L. 100–383, ลักษณะ 1, 10 สิงหาคม 1988, 102 Stat. 904, 50a U.S.C. § 1989b et seq.) เป็นกฎหมายรัฐบาลกลางสหรัฐที่ให้การชดใช้ค่าเสียหายแก่ชาวอเมริกันเชื้อสายญี่ปุ่นที่ถูกรัฐบาลสหรัฐสั่งกักตัวระหว่างสงครามโลกครั้งที่สอง ผู้สนับสนุนรัฐบัญญัตินี้ได้แก่สมาชิกรัฐสภาพรรคเดโมแครตจากรัฐแคลิฟอร์เนีย นอร์แมน มิเนตา ซึ่งเมื่อเป็นเด็กเป็นผู้ถูกกักขัง และสมาชิกวุฒิสภาพรรครีพับลิกันจากพรรคไวโอมิง แอลัน เค. ซิมป์สัน ซึ่งพบกับมิเนตาเมื่อไปเยี่ยมค่ายกักขัง ผู้สนับสนุนร่วมคนที่สาม คือ สมาชิกวุฒิสภาจากรัฐแคลิฟอร์เนีย พีต วิลสัน สมาชิกพรรคเดโมแครตส่วนใหญ่สนับสนุน แต่พรรครีพับลิกันส่วนใหญ่ออกเสียงคัดค้าน ประธานาธิบดีโรนัลด์ เรแกนลงนามเป็นกฎหมาย

รัฐบัญญัตินี้มอบค่าชดเชยให้ผู้ถูกกักขังที่ยังมีชีวิตอยู่คนละ 20,000 ดอลลาร์สหรัฐ ซึ่งมีมูลค่าเทียบเท่า 37,000 ดอลลาร์สหรัฐในปี 2018 โดยเริ่มจ่ายเงินในปี 1990 กฎหมายนี้ระบุว่าการกระทำของรัฐบาลตั้งอยู่บน "ความเดียดฉันท์ทางเชื้อชาติ ความหวาดผวาสงคราม และความล้มเหลวของผู้นำการเมือง" ซึ่งไม่มีสาเหตุความมั่นคงที่ชอบ มีผู้ได้รับเช็กรวม 82,219 คน

เนื่องจากกฎหมายนี้จำกัดเฉพาะพลเมืองอเมริกัน และผู้อยู่อาศัยถาวรที่ชอบด้วยกฎหมาย ผู้มีเชื้อชาติญี่ปุ่นที่ถูกพามาจากบ้านในละตินอเมริกา (ส่วนใหญ่จากเปรู) จึงไม่ครอบคลุมอยู่ในการจ่ายการชดใช้ค่าเสียหาย ไม่ว่าพำนักอยู่ในสหรัฐนานเท่าใด ในปี 1996 คาร์แมน โมชิซูกิฟ้องคดีแบบกลุ่ม และชนะค่าสินไหมทดแทนประมาณ 5,000 ดอลลาร์สหรัฐต่อผู้มีสิทธิ์ 1 คน มีผู้ได้รับเงินจำนวนดังกล่าว 145 คนก่อนกองทุนหมด ในปี 1999 อัยการสูงสุดสหรัฐสนับสนุนทุนเพิ่มเติมเพื่อจ่ายค่าชดเชยแก่ผู้มีสิทธิ์ที่เหลือ

อ้างอิง
-------

1. ↑  100th Congress, S. 1009, reproduced at เก็บถาวร 2010-11-27 ที่ เวย์แบ็กแมชชีน internmentarchives.com; accessed September 19, 2006.
2. ↑  Sharon Yamato. "Civil Liberties Act of 1988," *Densho Encyclopedia* (accessed July 16, 2014).
3. ↑  Court TV Library: Civil Rights Cases – Japanese WWII Internment เก็บถาวร กันยายน 16, 2007 ที่ เวย์แบ็กแมชชีน
4. ↑  "Campaign for Justice". Nikkei for Civil Rights and Redress. สืบค้นเมื่อ March 12, 2007.
ระดับเหตุการณ์ทางนิวเคลียร์
**มาตราระหว่างประเทศว่าด้วยเหตุการณ์ทางนิวเคลียร์** (อังกฤษ: International Nuclear and Radiological Event Scale, INES) เริ่มใช้ในปี พ.ศ. 2533 โดยสำนักงานพลังงานปรมาณูระหว่างประเทศ (IAEA) เพื่อที่จะช่วยให้การติดต่อสื่อสารข้อมูลสำคัญด้านความปลอดภัยเป็นไปได้อย่างรวดเร็วในกรณีที่เกิดอุบัติเหตุนิวเคลียร์

มาตราดังกล่าวตั้งใจที่จะให้เป็นมาตราส่วนเชิงลอการิทึม คล้ายกับมาตราขนาดโมเมนต์ซึ่งใช้เพื่ออธิบายเปรียบเทียบขนาดความรุนแรงของแผ่นดินไหว แต่ละระดับที่เพิ่มขึ้นนั้นแสดงว่าอุบัติเหตุจะมีความรุนแรงมากขึ้นเป็นสิบเท่าของระดับที่น้อยกว่าหนึ่งระดับ เมื่อเปรียบเทียบกับแผ่นดินไหว ขณะที่ความรุนแรงของมันนั้นสามารถวัดค่าออกมาเป็นปริมาณได้ แต่ระดับของอุบัติภัยที่เกิดขึ้นจากน้ำมือมนุษย์นั้น อย่างเช่นอุบัติเหตุนิวเคลียร์ เป็นประเด็นที่จะต้องใช้การตีความมากกว่า และเนื่องจากความยากของการตีความ ระดับ INES ของอุบัติเหตุนั้นจึงถูกตีค่าออกมาหลังจากเกิดเหตุการณ์ขึ้น ดังนั้น มาตราดังกล่าวจึงมีความสามารุที่จำกัดมากในการสนับสนุนการช่วยเหลือหลังเกิดเหตุการณ์

เนื่องจากมาตรา INES ไม่ได้รับการจัดโดยองค์กรกลาง อุบัติเหตุนิวเคลียร์ที่ได้รับความสนใจจากประชาชนบางครั้งจะถูกตีค่าโดยผู้ดำเนินงานของสถานที่ที่เกิดเหตุการณ์ โดยอดีตองค์การของประเทศ แต่ยังรวมถึงสถาบันทางวิทยาศาสตร์ องค์การระหว่างประเทศหรือผู้เชี่ยวชาญอื่นซึ่งอาจนำมาซึ่งความสับสนในความรุนแรงที่แท้จริง

เกณฑ์และตัวบ่งชี้หลายอย่างถูกนิยามให้สอดคล้องกับรายงานเหตุการณ์นิวเคลียร์โดยองค์การทางการที่แตกต่างกัน มาตรา INES ถูกแบ่งออกเป็นเจ็ดระดับ สามระดับเป็นระดับ "เหตุ" และอีกสี่ระดับเป็นระดับ "อุบัติเหตุ" นอกจากนี้ยังมีระดับ 0 อีกด้วย

**7** – อุบัติเหตุรุนแรงที่สุด
**6** – อุบัติเหตุรุนแรง
**5** – อุบัติเหตุที่มีผลกระทบเป็นวงกว้าง
**4** – อุบัติเหตุที่มีผลกระทบในท้องถิ่น
**3** – เหตุรุนแรง
**2** – เหตุ
**1** – เหตุผิดปกติ
**0** – ความคลาดเคลื่อน (ไม่มีนัยที่สำคัญ)

อ้างอิง
-------

1. ↑  "Event scale revised for further clarity". World-nuclear-news.org. 6 October 2008. สืบค้นเมื่อ 13 September 2010.

แหล่งข้อมูลอื่น
---------------

* Nuclear Events Web-based System (NEWS) เก็บถาวร 2009-05-01 ที่ เวย์แบ็กแมชชีน, IAEA
* International Nuclear Event Scale factsheet เก็บถาวร 2011-05-10 ที่ เวย์แบ็กแมชชีน, IAEA
* "International Nuclear Event Scale, User's manual" (PDF). เก็บ (PDF)จากแหล่งเดิมเมื่อ 2011-03-19. สืบค้นเมื่อ 19 March 2011. International Nuclear Event Scale, User's manual, IAEA, 2008
เขาวิซูเวียสเป็นภูเขาไฟสลับชั้น (stratovolcano) ตั้งอยู่ในประเทศอิตาลีปัจจุบัน เคยปะทุขึ้นใน ค.ศ. 79 จัดเป็นการปะทุของภูเขาไฟที่ร้ายแรงที่สุดในประวัติศาสตร์ยุโรป นักประวัติศาสตร์ทราบเรื่องการปะทุครั้งนี้จากบันทึกของพลินีผู้เยาว์ (Pliny the Younger) นักการเมืองและกวีชาวโรมันซึ่งเห็นเหตุการณ์มาด้วยตาตนเอง การปะทุครั้งนี้ยังเป็นที่มาของคำศัพท์ว่า "การปะทุแบบวิซูเวียส" (Vesuvian eruption) ที่ใช้เรียกการประทุประเภทหนึ่งของภูเขาไฟ

ในเหตุการณ์นั้น เขาวิซูเวียสพ่นกลุ่มควันพิษที่ประกอบด้วยเทฟรา (tephra) และก๊าซภูเขาไฟ (volcanic gas) อันเดือดจัด ออกมาอย่างรุนแรงเป็นแนวสูงถึง 33 กิโลเมตร ทั้งยังพ่นหินหลอมเหลว (molten rock), หินพัมมิซ (pumice) ป่นละเอียด, และเถ้าภูเขาไฟ (volcanic ash) ออกมาเป็นปริมาณสูงถึง 1.5 ล้านตันต่อวินาที จนที่สุด ก็ปล่อยพลังงานความร้อน (thermal energy) ขนาดเทียบเท่าที่เกิดในเหตุการณ์ระเบิดที่ฮิโรชิมะและนางาซากิ ออกมาถึง 100,000 ครั้ง เป็นเหตุให้ชุมชนชาวโรมันหลายแห่งถึงแก่ความพินาศ และถูกฝังภายใต้ระลอกตะกอนภูเขาไฟ (pyroclastic surge) และหินเถ้าภูเขาไฟ (tuff) จำนวนมหาศาล ชุมชนซึ่งเป็นที่รู้จักกันดี คือ ปอมเปอี (Pompeii) และเฮอร์คิวเลเนียม (Herculaneum) ซึ่งมีประชากรรวม 16,000–20,000 คน มีการพบศพคนกว่า 1,500 ราย แต่ยอดผู้เสียชีวิตยังไม่อาจกำหนดแน่ได้

อ้างอิง
-------

1. 1 2  Andrew Wallace-Hadrill (October 15, 2010). "Pompeii: Portents of Disaster". *BBC History*. สืบค้นเมื่อ February 4, 2011.
2. 1 2  "Science: Man of Pompeii". *Time*. October 15, 1956. คลังข้อมูลเก่าเก็บจากแหล่งเดิมเมื่อ 2013-08-24. สืบค้นเมื่อ February 4, 2011.
แม่แบบ:Campaignbox Russo-Japanese War
ตำแหน่งของเมืองพอร์ตอาร์เธอร์ใน ประเทศจีน
**การปิดล้อมพอร์ตอาร์เธอร์** (ญี่ปุ่น: 旅順攻囲戦, *Ryojun Kōisen*; รัสเซีย: Оборона Порт-Артура, *Oborona Port-Artura*, 1 สิงหาคม 1904 – 2 มกราคม 1905),คือการปิดล้อมเมืองท่าน้ำลึกของรัสเซียบนคาบสมุทรเหลียวตงในแมนจูเรีย นอกจากนี้การปิดล้อมพอร์ตอาร์เธอร์ยังเป็นการต่อสู้บนพื้นดินที่กินเวลานาที่สุดในสงครามรัสเซีย–ญี่ปุ่นอีกด้วย

พอร์ตอาร์เธอร์ได้รับการยอมรับอย่างกว้างขวางว่าเป็นเมืองที่มีป้อมปืนใหญ่แข็งแกร่งที่สุดในโลก อย่างไรก็ตามในช่วงสงครามจีน-ญี่ปุ่นครั้งที่ 1 กองทัพญี่ปุ่นภายใต้การนำของโนกิ มาเรสุเกะ ได้เข้าโจมตีเมืองนี้ที่มีทหารของจีนสมัยราชวงศ์ชิงควบคุมอยู่ได้ โดยใช้เวลาเพียงไม่กี่วัน และด้วยชัยชนะอย่างง่ายดายที่ญี่ปุ่นสู้รบกับจีนทำให้ทางญี่ปุ่นคาดว่าจะสามารถเอาชนะรัสเซียได้พอร์ตอาร์เธอร์ได้อย่างง่ายดาย แต่ว่าทางญี่ปุ่นประเมินความสามารถของป้อมปืนใหญ่ทางรัสเซียน้อยไป ทำให้การต่อสู้กินเวลานานกว่า 5 เดือน และสูญเสียไปอีกจำนวนมาก

การปิดล้อมพอร์ตอาร์เธอร์นั้นแสดงถึงความก้าวหน้าในเทคโนโลยีสงครามสมัยต้นศตวรรษที่ 20 อย่างเช่น มีการใช้ปืนใหญ่28 cm howitzer L/10 ที่สามารถยิงกระสุนได้ไกลถึง 8 กิโลเมตร ปืนกลแมกซิม การฉายไฟ การติดต่อสื่อสารทางวิทยุ การใช้ทุ่นระเบิด การใช้ระเบิดมือ รวมถึงการขุดสนามเพลาะในการต่อสู้อีกด้วย

อ้างอิง
-------

1. ↑  Clodfelter, Micheal, Warfare and Armed Conflicts, a statistical reference, Volume II 1900-91, pub McFarland, ISBN 0-89950-815-4 p648.
2. ↑  Clodfelter, Micheal, Warfare and Armed Conflicts, a statistical reference, Volume II 1900-91, pub McFarland, ISBN 0-89950-815-4 p648.
**เมริตเตสที่หนึ่ง** เป็นพระมเหสีและสมเด็จพระราชินีแห่งอียิปต์โบราณในช่วงราชวงศ์ที่สี่ พระนามของพระองค์หมายถึง "ผู้เป็นที่รักของพระบิดา" หลายพระนามของพระองค์เป็นที่รู้จักจากแผ่นหินสลักที่พบในกีซา พระองค์ถูกฝังอยู่ในพีระมิดของพระราชินีในกิซ่า (พีรามิด จี 1บี)

พระองค์เป็นพระราชธิดาของฟาโรห์สเนฟรู พระองค์ทรงอภิเษกสมรสกับพระเชษฐา (ร่วมพระบิดา) ฟาโรห์คูฟู พระองค์เป็นพระราชมารดาของเจ้าชายกาวาบ (มกุฎราชกุมาร) และอาจจะเป็นมารดาของฟาโรห์ดเจดีเฟร รวมทั้งสมเด็จพระราชินีเฮเตเฟอร์เรสที่สอง และฟาโรห์คาเฟร ได้รับการสันนิษฐานว่าเป็นพระราชบุตรและธิดาของพระองค์กับฟาโรห์คูฟูเช่นกัน และเป็นไปได้ว่าพระนางเมริตเตสที่สอง เป็นพระราชธิดาของพระองค์เช่นกัน

พีระมิด
-------

ปิรามิดพระราชินี จี 1บี
ปิรามิด จี 1บี ถูกสันนิษฐานว่าเป็นสุสานของพระนางเมริตเตสที่หนึ่ง ปิรามิดของพระองค์ถูกสร้างขึ้นทางตอนใต้ของปิรามิดของฟาโรห์ แต่เหมืองหินที่ตั้งอยู่ทางใต้ของปิรามิดของฟาโรห์คูฟู ทำให้ตำแหน่งของปิรามิดเล็กๆ เปลี่ยนไปทางทิศตะวันออก คุณเรสเนอร์สันนิษฐานว่าวางการก่อสร้างของปิรามิดของพระนางเมริตเตสที่หนึ่ง ในเมือ่ประมาณปีที่ 15 ของรัชสมัยของฟาโรห์คูฟู การก่อสร้างพีระมิดของพระองค์จะเริ่มขึ้นในไม่ช้าหลังจากการก่อสร้างปิรามิด จี 1เอ ปิรามิดพระองค์เป็นส่วนหนึ่งของทุ่งที่ราบกิซาซึ่งรวมถึงมาสตาบาบางส่วน

ปิรามิด จี 1เอ (อยู่ทางตอนเหนือสุดของสามปิรามิดเล็ก ๆ ทางตะวันออกของมหาพีระมิดแห่งกิซ่า) เป็นที่แรกที่คิดว่าเป็นปิรามิดของพระนางเมริตเตสที่หนึ่ง แต่ในตอนนี้คิดว่าจะเป็นพระราชมารดาของฟาโรห์คูฟู พระนางเฮเตเฟอร์เรสที่หนึ่ง เมื่อเร็ว ๆ นี้ปิรามิด จี 1บี ถูกคิดว่าเป็นหลุมฝังพระศพของพระนางเมริตเตสที่หนึ่ง มีวิหารในที่ฝังพระศพเล็ก ๆ และมีส่วนเกี่ยวข้องกับหลุมเรือ เรือไม่พบในหลุมหินสำหรับเรืออย่างไรก็ดี วิหารในที่ฝังพระศพได้รับการตกแต่งด้วยฉากต่างๆ เศษจากประตูหลอกและผนังถูกซ่อมแซมระหว่างการขุดค้น พระนามของพระองค์ถูกเก็บรักษาไว้ในส่วนที่ตอนนี้ในพิพิธภัณฑ์วิจิตรศิลป์บอสตัน นอกจากนี้ยังมีชิ้นส่วนสัตว์และเรือพาย

อ้างอิง
-------

1. ↑  Silke Roth: Die Königsmütter des Alten Ägypten von der Frühzeit bis zum Ende der 12. Dynastie (= Ägypten und Altes Testament 46). Harrassowitz, Wiesbaden 2001, ISBN 3-447-04368-7, page 354 - 358 & 388.
2. ↑  Dodson, Aidan and Hilton, Dyan. *The Complete Royal Families of Ancient Egypt*. Thames & Hudson. 2004. ISBN 0-500-05128-3
3. ↑  Joyce Tyldesley. *Chronicle of the Queens of Egypt*. Thames & Hudson. 2006. ISBN 0-500-05145-3
4. ↑  Gundacker: *Genealogie*. S. 24–26
5. ↑  Gizapyramids website เก็บถาวร 2008-10-11 ที่ เวย์แบ็กแมชชีน, page for G 7650
6. ↑  George Andrew Reisner, *A History of the Giza Necropolis I*, Cambridge: Harvard University Press, 1942, pp 70–74, retrieved from Giza Digital Library: History of the Giza Necropolis Series เก็บถาวร 2011-07-26 ที่ เวย์แบ็กแมชชีน
7. ↑  Miroslav Verner. *The Pyramids: The Mystery, Culture, and Science of Egypt's Great Monuments*. Grove Press. 2001 (1997). ISBN 0-8021-3935-3
8. ↑  Porter, Bertha and Moss, Rosalind, *Topographical Bibliography of Ancient Egyptian Hieroglyphic Texts, Statues, Reliefs and Paintings*, Volume III: Memphis, Part I Abu Rawash to Abusir. 2nd edition; revised and augmented by Dr Jaromir Malek, 1974. p. 16. Retrieved from gizapyramids.org.
โรงเรียนอิสลาฮียะห์เป็นโรงเรียนเอกชนสอนศาสนาอิสลาม ประเภท 15(1) สังกัดสำนักงานคณะกรรมการ การศึกษาเอกชน กระทรวงศึกษาธิการ โดยมี ดร.ญีฮาด บูงอตาหยงเป็นโต๊ะครู และผู้รับใบอนุญาตตามใบอนุญาต เลขที่ 1/2533 
โรงเรียนอิสลาฮียะห์เป็นโรงเรียนประจำ ที่มีทั้งนักเรียนชายและนักเรียนหญิง ซึ่งแยกบริเวณชายและหญิง อย่างชัดเจน ภายใต้การบริหารของคณะกรรมการ ระบบการบริหารชุดเดียวกัน

โรงเรียนอิสลาฮียะห์ได้เปิดทำการในสองหลักสูตร คือ วิชาศาสนาอิสลาม และ วิชาสามัญ ซึ่งในส่วนของวิชาศาสนา นั้นจะเริ่มตั้งแต่เวลา 8.00 - 12.00 น. วิชาสามัญจะเริ่มตั้งแต่เวลา 13.00 - 17.00 น. เรียนตั้งแต่วันเสาร์ จนถึงวัน พฤหัสบดี จำนวน 6 วัน หยุดเฉพาะวันศุกร์ นักเรียนทุกคนจะได้รับการศึกษาทั้งศาสนาอิสลามและวิชาสามัญ โดยภาคเรียนที่ 1 เริ่มตั้งแต่วันที่ 16 พฤษภาคม จนถึงวันที่ 1 ตุลาคม และภาคเรียนที่ 2 เริ่มตั้งแต่วันที่ 1 พฤศจิกายน จนถึงวันที่ 31 มีนาคม

นักเรียนโรงเรียนอิสลาฮียะห์ทุกคนจะต้องสวมชุดยูนิฟอร์มซึ่งเป็นไปตามหลักของศาสนาอิสลาม นักเรียนทุกคน จะได้รับการดูแลเอาใจใส่เป็นอย่างดีในหอพักของโรงเรียนซึ่งมีบริเวณที่ร่มรื่นและปลอดภัย นักเรียนจะได้รับ การอนุญาตให้กลับบ้านในทุกๆหนึ่งเดือน

สีประจำโรงเรียน คือ สีเขียว และขาว

จำนวนนักเรียน
โรงเรียนอิสลาฮียะห์เปิดทำการสอนให้ทั้งเด็กผู้ชายและเด็กผู้หญิงในแต่ละปีดังนี้ 
2540 520 คน
2541 630 คน
2542 701 คน
**เซลล์เกลีย** (อังกฤษ: glial cell) หรือ **นิวโรเกลีย** (อังกฤษ: neuroglia) หรือ **เกลีย** (อังกฤษ: glia) เป็นเซลล์ที่ไม่ใช่เซลล์ประสาทซึ่งทำหน้าที่หลากหลายในระบบประสาท เช่น ช่วยเกื้อหนุนค้ำจุนเซลล์ประสาท เป็นแหล่งอาหาร รักษาภาวะธำรงดุล (homeostasis) สร้างเยื่อไมอีลินห่อหุ้มแอกซอน และการถ่ายทอดสัญญาณ เป็นต้น จำนวนเซลล์เกลียมีมากกว่าจำนวนเซลล์ประสาทถึง 10 เท่าตัว

ชนิดของเซลล์เกลีย
-----------------

### ไมโครเกลีย

ไมโครเกลีย (microglia) เป็นเซลล์แมคโครฟาจ (macrophage) ชนิดพิเศษที่สามารถเกิดกระบวนการการกลืนกินของเซลล์ (phagocytosis) ได้ เชื่อว่าไมโครเกลียนี้เกิดจากเซลล์ต้นกำเนิดในระบบเลือดมากกว่าเกิดจากเซลล์ต้นกำเนิดในชั้นเอ็กโทเดิร์ม (ectoderm) แต่ที่ไมโครเกลียถูกจัดอยู่ในเซลล์ระบบประสาทเนื่องจากช่วยเหลือการทำงานของเซลล์ประสาท
จำนวนไมโครเกลียในระบบประสาทส่วนกลางมีประมาณร้อยละ 15 ของจำนวนเซลล์ทั้งหมด สามารถพบเซลล์ชนิดนี้ได้ในสมองและไขสันหลังทุกบริเวณ หากเนื้อเยื่อดังกล่าวถูกทำลายไมโครเกลียก็จะแบ่งตัวเพิ่มขึ้นและเคลื่อนที่ไปยังบริเวณดังกล่าว

### แอสโทรไซต์

แอสโทรไซต์ (astrocyte) หรือ แอสโทรเกลีย (astroglia) เป็นเซลล์เกลียที่มีจำนวนมากที่สุด แอสโทรไซต์ช่วยควบคุมปริมาณสารเคมีต่างๆ ที่อยู่รอบเซลล์ประสาท เช่น กำจัดโพแทสเซียมไอออนที่มีอยู่มากในสารละลายภายนอกเซลล์ ตลอดทั้งช่วยดูดกลับสารสื่อประสาทที่ถูกหลั่งในระหว่างการส่งสัญญาณประสาทผ่านไซแนปส์ 
แอสโทรไซต์ แบ่งออกเป็น 2 ชนิด คือ ชนิดโปรโตพลาสมิค และชนิดไฟบรัส ทั้งสองชนิดมีการทำงานที่คล้ายคลึงกันแต่มีลักษณะทางสัณฐานวิทยาและตำแหน่งที่พบเซลล์เหล่านี้ที่แตกต่างกัน แอสโทรไซต์ชนิดโปรโตพลาสมิคมีเส้นใยที่มีขนาดหนา สั้น แต่มีกิ่งก้านเยอะ พบเซลล์ประเภทนี้ได้มากที่ชั้นเนื้อเทา (gray matter) สำหรับแอสโทรไซต์ชนิดไฟบรัสนั้นมีเส้นใยที่เรียวยาว และมีการแตกกิ่งค่อนข้างน้อย พบเซลล์ประเภทนี้ได้มากที่เนื้อขาว (white matter)

### โอลิโกเดนโดรไซต์

โอลิโกเดนโดรไซต์ (oligodendrocyte) เป็นเซลล์ที่สร้างเยื่อไมอีลิน (myelin sheath) ห่อหุ้มแอกซอนที่อยู่ในระบบประสาทกลาง เยื่อไมอีลินนี้เป็นส่วนเยื่อหุ้มเซลล์ของโอลิโกเดนโดรไซต์ที่ไปล้อมรอบแอกซอนทำให้เกิดเป็นฉนวนไฟฟ้าเป็นผลให้การส่งสัญญาณประสาทเป็นไปอย่างมีประสิทธิภาพ

### เซลล์อีเพนไดมอล

เซลล์อีเพนไดมาอล (ependymal cell) หรือ อีเพนไดโมไซต์ (ependymocyte)เป็นเซลล์ค้ำจุนหรือเซลล์เกลียชนิดหนึ่งซึ่งพบได้ในระบบประสาท โดยพบเป็นเยื่อบุที่โพรงสมองและโพรงของไขสันหลัง

### เรเดียลเกลีย

เรเดียลเกลียที่อยู่ในสมองส่วนสมองน้อย (cerebellum) เรียกว่า เบอร์กแมนเกลีย (Bergmann glia) ซึ่งมีส่วนในกระบวนการไซแนปติกพลาสติซิตี้ ในดวงตาชั้นเรตินาเรียกเซลล์นี้ว่า เซลล์มูลเลอร์ (Müller cell)

### เซลล์ชวานน์

เซลล์ชวานน์ (Schwann cell) เป็นเซลล์ที่ทำหน้าที่สร้าง myelin sheath ห่อหุ้ม axon อีกเซลล์หนึ่ง แต่จะพบใน  Peripheral nervous system  หรือ ระบบประสาทส่วนปลาย นอกจากนี้ยังสามารถเกิดการกลืนกินของเซลล์ ช่วยในการจัดเก็บองค์ประกอบของเซลล์ที่เสียแล้วซึ่งจำเป็นในการเจริญของเซลล์ประสาทในระบบประสาทส่วนปลาย

### เซลล์แซทเทลไลท์

เซลล์แซทเทลไลท์ (Satellite cell) เป็นเซลล์ขนาดเล็กที่เกาะอยู่ที่ผิวของเซลล์ประสาทในระบบประสาทส่วนปลายซึ่งทำหน้าที่ช่วยปรับสภาพองค์ประกอบทางเคมีภายนอกเซลล์

อ้างอิง
-------
**เซลล์แสงอาทิตย์ชนิดสีย้อมไวแสง** เป็นอุปกรณ์สำหรับการใช้พลังงานจากแสงอาทิตย์มาเปลี่ยนให้เป็นกระแสไฟฟ้า ผ่านการถ่ายเทพลังงานของอิเล็กตรอนจากโมเลกุลของสีย้อมไวแสง ซึ่งถูกกระตุ้นจากสถานะพื้นไปที่สถานะกระตุ้นโดยแสงที่มากระทบ แล้วเคลื่อนที่ผ่านสารกึ่งตัวนำที่มีชั้นระดับพลังงานที่สามารถรับอิเล็กตรอนได้ ซึ่งนิยมใช้ไทเทเนียมไดออกไซด์ที่มีรูพรุน เป็นทั้งตัวส่งผ่านอิเล็กตรอนและตัวยึดเกาะโมเลกุลสารสี

เซลล์แสงอาทิตย์ในกลุ่มนี้ยังไม่เป็นที่นิยมในท้องตลาด แม้ว่าเป็นที่กล่าวถึงว่ามีราคาถูกกว่า และเป็นมิตรกับสิ่งแวดล้อม แต่ยังคงประสบปัญหาการเสื่อมสภาพอย่างรวดเร็ว

องค์ประกอบทางเทคโนโลยี
----------------------

1. กระจกใสที่เคลือบสารในกลุ่มออกไซด์ที่นำไฟฟ้าได้เป็นฟิล์มบาง
2. ฟิล์มไทเทเนียมไดออกไซด์ที่มีรูพรุน
3. สีย้อมไวแสง
4. สารละลายอิเล็กโทรไลต์
5. กระจกใสเคลือบสารในกลุ่มออกไซด์ที่นำไฟฟ้าได้ และเคลือบตัวเร่งปฏิกิริยาที่ช่วยส่งผ่านอิเล็กตรอนกลับ

อ้างอิง
-------

1. ↑  O’Regan, B. and Grätzel, M. (1991). Nature. 353: 737-740.

แหล่งข้อมูลอื่น
---------------

* "เซลล์แสงอาทิตย์กับสีย้อมไวแสงจากพืชในประเทศไทย" บทความปริทัศน์ในวารสารวิทยาศาสตร์ มข. pdf[*ลิงก์เสีย*]
**นายประสม สุสุทธิ** ช่างแทงหยวกชื่อดังเมืองเพชร ผู้ถวายงานแทงหยวกประดับตกแต่งพระจิตกาธานในงานพระราชพิธีพระราชทานเพลิงพระศพสมเด็จพระศรีนครินทราบรมราชชนนี ในวันที่ 9 มีนาคม พ.ศ. 2539 และเคยถวายงานการแทงหยวกตกแต่งพระจิตกาธานในงานพระราชพิธีพระราชทานเพลิงพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พระเมรุมณฑลพิธีท้องสนามหลวง ในวันที่ 14 พฤศจิกายน พ.ศ. 2551

ประวัติ
-------

นายประสม สุสุทธิ เกิดเมื่อวันที่ 19 พฤษภาคม พ.ศ. 2464 ณ บ้านเลขที่ 111/6 ถนนบันไดอิฐ ตำบลคลองกระแชง อำเภอเมืองเพชรบุรี จังหวัดเพชรบุรี บิดาชื่อ นายประเสริฐ มารดาชื่อ นางทองดี จบการศึกษาชั้นมัธยมศึกษาปีที่ 8 จากโรงเรียนประจำจังหวัดเพชรบุรี (วัดคงคาราม) หรือ โรงเรียนพรหมานุสรณ์จังหวัดเพชรบุรี ในปัจจุบัน เมื่อ พ.ศ. 2482 จากนั้นไปศึกษาต่อที่มหาวิทยาลัยธรรมศาสตร์และการเมือง ได้รับประกาศนียบัตรการบัญชีชั้นสูง นายประสม สุสุทธิ

### ประวัติการทำงาน

เมื่อจบการศึกษาเข้าทำงานที่ธนาคารแห่งประเทศไทย ต่อมาลาออกเป็นครูสอนศิลปะที่โรงเรียนคงคารามอยู่ 8 ปี จึงลาออกมาประกอบอาชีพทางศิลปะและการช่าง 

### ชีวิตครอบครัว

**นายประสม สุสุทธิ**สมรสกับ นางพนอ เหมศรี ซึ่งจบการศึกษาการช่างชั้นสูง จากโรงเรียนสตรีการช่างชุมพร เมื่อ พ.ศ. 2495 นายประสมและนางพนอ สุสุทธิ มีบุตรเป็นชายล้วน ทั้งหมด 8 คน

### เสียชีวิต

ได้เสียชีวิตเมื่อ 2 กุมภาพันธ์ พ.ศ. 2554 เมื่อเวลา 22.25 น. ณ โรงพยาบาลพระจอมเกล้าจังหวัดเพชรบุรี

ผลงาน
-----

การเขียนและออกแบบธนบัตร ฉบับละ 1,000 บาท ซึ่งเป็นธนบัตรที่มีลายไทยทั้งสองด้านร่วมกับอาจารย์ช่วง สเลลานนท์ ช่างเขียนเอกของกระทรวงการคลัง ได้เขียนธนบัตรชนิดต่าง ๆ ของธนาคารแห่งประเทศไทย งานตกแต่งสร้างศาลาและเขียนลายไทยในงานศิลปะต่าง ๆ ทั้ง ออกแบบศาลาทรงไทย วาดลายไทย แทงหยวก ออกแบบปูนปั้น วาดสัตว์หิมพานต์ วาดภาพจากวรรณคดี แบบฉบับศิลปะเมืองเพชร

อ้างอิง
-------

1. ↑  สิ้นแล้ว‘ประสม สุสุทธิ’ ช่างแทงหยวกชื่อดังเมืองเพชร ผู้ถวายงานตกแต่งพระจิตกาธาน
 วันที่ 03 กุมภาพันธ์ พ.ศ. 2554 เวลา 19:02 น. ข่าวสดออนไลน์ เก็บถาวร 2011-02-09 ที่ เวย์แบ็กแมชชีน
**พระวิมลเถระ** เป็นพระภิกษุสาวกเอตทัคคะของพระพุทธเจ้า นับเนื่องในพระอสีติมหาสาวก 80 องค์สำคัญในพระพุทธศาสนาในสมัยต้นพุทธกาล

พระวิมลเถระ เป็นพระสงฆ์กลุ่มแรก ๆ ในพระพุทธศาสนา โดยท่านเป็นพระสงฆ์ผู้เป็นสหายของพระยสเถระ เมื่อท่านบวชแล้วได้เป็นผู้มีส่วนสำคัญในการเผยแพร่พระพุทธศาสนาในช่วงต้นพุทธกาล

ชาติภูมิ
--------

พระวิมลเถระ เป็นบุตรแห่งเศรษฐีชาวเมืองพาราณสี ท่านเป็นสหายของยสกุลบุตร ซึ่งต่อมาบวชเป็นพระสงฆ์ในพระพุทธศาสนา ท่านทราบข่าวว่ายสกุลบุตรออกบวชจึงคิดว่าพระธรรมวินัยของเพื่อนเราคงไม่เลวทราม จึงไปชักชวนสหายอีก 3 คน คือ สุพาหุ ปุณณชิ และควัมปติ พาไปหาพระยสะ พระยสะจึงพาไปเข้าเฝ้าพระพุทธเจ้า ทรงสั่งสอนจนบรรลุเป็นพระอรหันต์ และไดส่งท่านเป็นพระสาวกรุ่นแรก ๆ ไปช่วยเผยแพร่พระพุทธศาสนา ท่านนับเป็นผู้มีส่วนสำคัญในการเผยแพร่พระพุทธศาสนาในช่วงต้นพุทธกาล

บั้นปลายชีวิต
-------------

ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน

อ้างอิง
-------

1. สมเด็จพระมหาสมณเจ้า กรมพระยาวชิรญาณวโรรส. (2525). **ธรรมวิภาคปริเฉทที่ 2**. พิมพ์ครั้งที่ 23. กรุงเทพฯ: คณะกรรมการแผนกตำรา มหามกุฏราชวิทยาลัย.

ดูเพิ่ม
-------

* พระอสีติมหาสาวก

แหล่งข้อมูลอื่น
---------------

1. เว็บไซต์ 84000
2. เว็บไชต ธรรมะ เกตเวย์ เก็บถาวร 2009-04-15 ที่ เวย์แบ็กแมชชีน
**ฮาแบ็ก** (เกาหลี: 히백; ฮันจา: 河伯) เป็นเทพเจ้าแห่งแม่น้ำอัมนกของโคกูรยอ หรือตามการตีความหมายอื่นคือ เทพเจ้าพระอาทิตย์ แฮบัก (เกาหลี: 해밝) ตามตำนานเล่าว่าลูกสาวของเขาชื่อยูฮวา แต่งงานกับแฮ โม-ซู และให้กำเนิดจูมง ผู้เป็นปฐมกษัตริย์ผู้ก่อตั้งอาณาจักรโคกูรยอ

ตำนาน
-----

ฮาแบ็ก เทพเจ้าแห่งแม่น้ำอัมนก มีธิดาสามคนได้แก่ ยูฮวา, วีฮวา และฮว็อนฮวา ยูฮวา ลูกสาวคนโตของเขาได้พบกับแฮ โม-ซู ขณะที่เธออาบน้ำในแม่น้ำ และในที่สุดเธอก็แต่งงานกับเขาโดยไม่ได้รับอนุญาตจากพ่อของเธอ พ่อของยูฮวาโกรธเคืองกับการกระทำดังกล่าว จึงท้าให้แฮ โม-ซู มาต่อสู้กับเขา

ในวัฒนธรรมสมัยนิยม
------------------

* ละครเรื่อง *ดวงใจฮาแบ็ค* แสดงโดยนัม จู-ฮย็อก ในละครวันจันทร์และอังคารทางช่องทีวีเอ็น ค.ศ. 2017

อ้างอิง
-------

1. ↑  "유화부인". *두산백과* (ภาษาเกาหลี). Doosan Encyclopedia. สืบค้นเมื่อ 30 April 2018.
2. ↑  "하백". *두산백과* (ภาษาเกาหลี). Doosan Encyclopedia. สืบค้นเมื่อ 30 April 2018.
3. ↑  "하백". *한국민족문화대백과* (ภาษาเกาหลี). Encyclopedia of Korean Culture. สืบค้นเมื่อ 30 April 2018.
4. ↑  조현설. "유화부인". *Encyclopedia of Korean Folk Culture*. National Folk Museum of Korea. สืบค้นเมื่อ 30 April 2018.
5. ↑  "[단독] 공명 '하백의 신부' 합류…남주혁X신세경X크리스탈 만난다". *TV Report* (ภาษาเกาหลี). February 20, 2017.
สัญลักษณ์ที่นิยมสำหรับฟีดและอาร์เอสเอส
การแสแดงผลอาร์เอสเอสจากหน้าปรับปรุงล่าสุดบนไออี 7**อาร์เอสเอส** (อังกฤษ: RSS) คือหนึ่งในประเภทเว็บฟีด ซึ่งมีรูปแบบข้อมูลเอกซ์เอ็มแอล ซึ่งใช้สำหรับในการกระจายข้อมูลที่มีการเพิ่มเติม หรือเปลี่ยนแปลงบ่อยจากเว็บไซต์ (web syndication) และบล็อก ซึ่งอาร์เอสเอสสามารถย่อมาจากหลายรูปแบบด้วยกันคือ :

* Really Simple Syndication (RSS 2.0)
* Rich Site Summary (RSS 0.91)
* RDF Site Summary (RSS 0.9 และ 1.0)

การใช้งาน
---------

โปรแกรมอ่านฟีดหรือรวบรวมฟีด (feed readers or aggregators) นั้นใช้สำหรับในการตรวจสอบ รวบรวมและดึงข้อมูลจากฟีดต่างๆที่กำหนด โดยปกติบริการประเภทนี้ไม่เสียค่าใช้จ่าย แต่ข้อมูลที่ได้อาจเป็นเพียงหัวข้อข่าว หรือรายละเอียดโดยย่อเท่านั้น ส่วนเนื้อหา หรือข้อความหลักของข่าว มักจะมีลิงก์เชื่อมโยงไปให้อีกทีหนึ่ง

อาร์เอสเอส ถูกใช้อย่างแพร่หลายในกลุ่มของคนที่ใช้บล็อก เพื่อแสดงหัวข้อหรือเรื่องราวล่าสุด รวมถึงข้อมูลมัลติมิเดียด้วย (ดู พอดคาสติ้ง บรอดแคทชิ่ง (broadcatching) และบล็อกเอ็มพีทรี (MP3 blogs)) ในกลางปี พ.ศ. 2543 การใช้งานอาร์เอสเอสก็แพร่หลายไปสู่สำนักข่าวต่างๆ ทั้ง รอยเตอร์ ซีเอ็นเอ็น และ บีบีซี

โปรแกรมรวมกลุ่มข่าวสารจะทำการตรวจสอบการเปลี่ยนแปลงข้อมูล ทั้งยังแสดงผลข้อมูลล่าสุดให้อัตโนมัติ ในตอนนี้ถือเป็นเรื่องปกติจะพบอาร์เอสเอสในเว็บไซต์ทั่วไป บางเว็บไซต์ยังสามารถเลือกรูปแบบของการรับข่าวสาร ระหว่างอาร์เอสเอสหรือ Atom ได้อีกด้วย

การรับข่าวสารผ่านทางเว็บไซต์ ปกติจะใช้คำว่า "ลงทะเบียนรับข่าวสาร" (Subscribe) หรือ เป็นรูปภาพ และในหลายเบราว์เซอร์ยังให้อาร์เอสเอสเป็นคั่นหน้า (bookmark) ได้เช่นกัน

  

* มาตรฐานอาร์เอสเอส 2.0
* รวม RSS ของไทย pbs

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**อาร์เอสเอส**
**การรุกรานของชาวดอเรียน** (อังกฤษ: Dorian Invasion) เป็นแนวคิดที่สร้างขึ้นมาอธิบายการแพร่กระจายของสำเนียงภาษา และวัฒนธรรมของกลุ่มคนที่นักเขียนกรีกโบราณเรียกว่า *"ชาวดอเรียน"* จนถึงระดับที่เข้ามาแทนที่ภาษาและวัฒนธรรมที่มีอยู่ก่อนยุคคลาสสิก

ตามตำนานปรัมปราของกรีก ชาวดอเรียนเข้ามาถือกรรมสิทธิในแผ่นดินเพโลพอนนีส เนื่องจากเหตุการณ์ที่มีชื่อว่า *การกลับมาของพวกเฮราไคลดี* (กรีกโบราณ: Ἐπιστροφὴ τῶν Ἡρακλειδῶν) หรือ พวกเฮราคลิดส์ (Heraclids) ซึ่งเชื่อกันว่าเป็นลูกหลานของฮีโร่เฮราคลีส นักวิชาการคลาสสิกเชื่อว่าตำนานนี้อาจจะเป็นเหตุการณ์จริง แต่ทว่าแนวคิดเรื่องการรุกรานของชาวดอเรียนก็เปลี่ยนไปมาหลายครั้ง เพราะทั้งนักนิรุกติศาสตร์ และนักโบราณคดีต่างก็อ้างเหตุการณ์นี้ มาอธิบายการสะดุดและขาดความต่อเนื่องของอารยธรรมไมซีนี นอกจากนี้แบบแผนของการมาถึงของวัฒนธรรมดอเรียน ในเกาะบางแห่งในทะเลเมดิเตอเรเนียน มีความเป็นมาอย่างไรก็ยังไม่ทราบชัดเจน และปัญหาว่าชาวดอเรียนมาจากไหนก็ไม่มีใครทราบ แม่จะทำการศึกษาเรื่องนี้มาเกือบ 200 ปีแล้ว

ตำนาน "การกลับมาของพวกเฮราไคลดี"
--------------------------------

เฮราคลีสกับอะธีนา เครื่องปั้นดินเผารูปเขียนสีแดงแบบแอตติก
"การกลับมาของพวกเฮราไคลดี" (Ἐπιστροφὴ τῶν Ἡρακλειδῶν - *the return of Heracleidae*) ตามที่ปรากฎในเรื่องเล่าของชาวกรีก (รวมทั้งในงานเขียนของเฮโรโดตัส) พูดถึงเหล่าผู้สืบสายเลือดของเฮราคลีส ที่ถูกเนรเทศไปจากเพโลพอนนีสเมื่อเฮราคลีสตาย ได้กลับมาเพื่อทวงความเป็นใหญ่ในแผ่นดินเพโลพอนนีสเหมือนในสมัยที่เฮราคลีสยังมีชีวิตอยู่

คำภาษากรีกที่ใช้บรรยายการกลับมาของพวกเฮราไคลดี คือ katienai (κατα + ἱκνεομαι) แปลว่า "ลงมา" หรือ "มายังเบื้องล่าง" แสดงให้เห็นว่าน่าจะเป็นการมาจากพื้นที่สูงลงสู่พื้นที่ต่ำกว่า หรือกวาดลงมาแบบน้ำไหล ซึ่งทำให้มองได้ว่าเป็นการ "รุกราน" 

อย่างไรก็ดีพวกเฮราไคลดี ไม่ใช่พวกเดียวกับชาวดอเรียนเสียทีเดียว โดยตำนานเล่าว่าเฮราคลีสมีบุญคุณต่อ *อีจิเมียส* (หรือ ไอกิมิออส กรีกโบราณ: Αἰγίμιος) กษัตริย์ของชาวดอเรียน โดยช่วยรบจนพิชิตชาวแลปิธส์ (Lapiths) และสังหารกษัตริย์ของพวกนั้นได้ อีจิเมียสจึงแบ่งดินแดนให้ 1 ใน 3 และรับ *ฮีลัส* (Hyllus) ลูกชายของเฮราคลีสมาเลี้ยงเป็นการตอบแทน

เฮราคลีสสืบสายเลือดมาจากเพอร์ซิอัส หลังจากเฮราคลีสตาย ลูกหลานเพอร์ซิอัสสายเฮราคลิดส์จึงถูกขับออกไปจากแผ่นดิน โดยยูริสธีอัส แต่ยูริสธีอัสและบรรดาลูกชายของเขาเองก็ถูกสังหารจนหมดในระหว่างการยกทัพบุกแอตติกา จึงเหลือแต่ลูกหลานของเฮราคลีสที่สืบสายเลือดมาจากเพอร์ซิอัส
***ฟอลกายส์*** (อังกฤษ: *Fall Guys*) เคยเป็นที่รู้จักในนาม ***ฟอลกายส์: อัลติเมตน็อกเอาต์*** (*Fall Guys: Ultimate Knockout*) เป็นเกมแนวแบตเทิลรอยัลในปี 2563 พัฒนาโดยมีเดียโทนิก และจัดจำหน่ายโดยดีโวลเวอร์ดิจิทัล วางจำหน่ายในวันที่ 4 สิงหาคม 2563 ทางไมโครซอฟท์ วินโดวส์, เพลย์สเตชัน 4, เพลย์สเตชัน 5, เอกซ์บอกซ์วัน, เอกซ์บอกซ์ซีรีส์ X/S และนินเท็นโด สวิตช์ เกมได้รับแรงบันดาลใจจากรายการโทรทัศน์ *โหด มัน ฮา* (*Takeshi's Castle*)

การเล่น
-------

ผู้เล่นสูงสุด 60 คนเข้าร่วมแมตช์การเล่นแบบแบตเทิลรอยัล ผู้เล่นที่มีรูปลักษณ์เป็นตัวการ์ตูนคล้ายวุ้นเยลลี่ เคลื่อนที่ไปมาในสนามเล่นสามมิติ โดยสามารถกระโดด หยิบจับและพุ่งตัวเพื่อควบคุมการตก นอกจากนี้สามารถจับและผลักผู้เล่นอื่นได้ มีเป้าหมายเพื่อให้ผ่านเข้าสู่รอบถัดไปโดยปฏิบัติภารกิจของมินิเกมต่าง ๆ ที่เลือกมาแบบสุ่ม มินิเกมมีภารกิจ เช่น ไปถึงเส้นชัยที่ปลายด่าน, ส่วนบางมินิเกมก็มีการเล่นที่ต้องอาศัยทีม อุปสรรคมีอยู่ทั่วแผนที่เพื่อเพิ่มความซับซ้อน ผู้เล่นที่เข้าเส้นชัยไม่ทันหรือปฏิบัติภารกิจของมินิเกมล้มเหลวจะตกรอบ ในรอบสุดท้าย ผู้เล่นที่เหลือจะเล่นมินิเกมแบบพิเศษที่ออกแบบมาสำหรับผู้เล่นจำนวนน้อย ผู้ชนะได้แก่ผู้เล่นคนสุดท้ายที่ยังเหลืออยู่

"คูโด" เป็นเงินตราภายในเกมที่ผู้เล่นสามารถใช้ซื้อชุดและอีโมตสำหรับตัวละคร ผู้เล่นได้รับคูโดจากการแข่ง และได้ "มงกุฎ" (เป็นเงินตราพิเศษ) ที่ได้จากการเป็นผู้ชนะแมตช์ นอกจากนี้มีธุรกรรมขนาดย่อมสำหรับใช้ซื้อเงินในเกม

ยอดขาย
------

ภายใน 24 ชั่วโมงหลังจำหน่าย เกมมีผู้เล่นกว่า 1.5 ล้านคน วันที่ 10 สิงหาคม ผู้ผลิตประกาศว่าเกมขายได้แล้ว 2 ล้านชุดบนสตีม ระหว่างวันแรก มีรายงานว่าเซิร์ฟเวอร์ทำงานหนักเกินเพราะคนนิยมเล่นมาก หลังเกิดปัญหานี้ซ้ำ ๆ มีเดียโทนิกระบุว่ากำลังเพิ่มความจุเซิร์ฟเวอร์

อ้างอิง
-------

1. ↑  C. Sottek, T. "Fall Guys is the feel-good game of the summer". *The Verge*. สืบค้นเมื่อ 2020-08-09.
2. ↑  Kerr, Chris (5 August 2020). "Fall Guys attracts 1.5 million players within 24 hours of launch". *Gamasutra*. เก็บจากแหล่งเดิมเมื่อ 5 August 2020. สืบค้นเมื่อ 5 August 2020.
3. ↑  Minotti, Mike (10 August 2020). "Fall Guys sells 2 million copies on Steam in under a week". *VentureBeat*.
4. ↑  Tailby, Stephen (14 August 2020). "Fall Guys Awards Special Costume and Kudos as Thanks for Bearing with Server Issues". *Push Square*.
5. ↑  Yin-Poole, Wesley (8 August 2020). "Fall Guys is more popular than Grand Theft Auto 5 on Steam right now". *Eurogamer*.
**Gamete intrafallopian transfer** (**GIFT**) เป็นวิธีเทคโนโลยีที่ช่วยแก้ปัญหาภาวะการมีบุตรยาก คิดค้นโดยนักต่อมไร้ท่อ Ricardo Asch โดยนำไข่และสเปิร์มออกมาใส่ในท่อนำไข่ ทำให้เกิดการปฏิสนธิในมดลูกของสตรี

IVF มักจะให้ผลเทียบเคึยงหรือดีกว่า GIFT และไม่จำเป็นต้องใช้ laparoscopy ในการนำไข่กลับเข้าสู่ร่างกาย IVF จึงเป็นที่นิยมมากกว่า GIFT

กระบวนการ
---------

โดยเฉลี่ยนแล้วใช้เวลา 4-6 สัปดาห์ในกระบวนการทำ GIFT ขั้นตอนแรกฝ่ายหญิงต้องได้รับยาเร่งให้ตกไข่ โดยแพทย์จะตรวจดูการเติบโตของ follicles และเมื่อเจริญเต็มที่ แพทย์จะฉีด Human chorionic gonadotropin (hCG) และเก็บไช่ราว 36 ชั่วโมงต่อมา นำมาผสมกับสเปิร์มและนำกลับเข้าสู่ท่อนำไข่ด้วย laparoscope

ข้อบ่งใช้
---------

ฝ่ายหญิงต้องมีท่อนำไข่ปกติอย่างน้อยหนึ่งข้าง GIFT มักใช้ในกรณีที่สเปิร์มไม่แข็งแรง หรือไม่ปรากฏสาเหตุของภาวะการมีบุตรยาก (idiopathic infertility) นอกจากนี้ในบางรายอาจพอใจทำ GIFT มากกว่า IVF ด้วยเหตุผลทางจริยธรรม เนื่องจากการปฏิสนธิเกิดในร่างกาย This is a semi invasive procedure and requires laparoscopy .

อัตราความสำเร็จ
---------------

เช่นเดียวกับเทคนิคอื่นๆ อัตราความสำเร็จขึ้นอยู่กับอายุของทั้งฝ่ายชายและฝ่ายหญิงและคุณภาพของเซลล์สืบพันธุ์ มีประมาณการว่า 25-30% ของการทำ GIFT ทำให้เกิดการตั้งครรภ์  เก็บถาวร 2016-03-05 ที่ เวย์แบ็กแมชชีน โดยหนึ่งในสามของการตั้งครรภ์เป็น multiple pregnancies
ทารกจากเทคนิค GIFT คนแรกในสหราชอาณาจักรคือ Todd Holden เกิดในเดือนตุลาคม พ.ศ. 2529 ส่วนในสหรัฐอเมริกาทารกคนแรกคือ Kaitlynne Kelley เกิดในเดือนเมษายน พ.ศ. 2530
ในเวเนซุเอลา ทารกจากเทคนิคครั้งแรกเป็นแฝดสามคือ Luis Hernández, Rosa Helena Hernández และ Luisa Hernández เกิดเมื่อเดือนมิถุนายน พ.ศ. 2530 เป็นแฝดสามครั้งแรกจากเทคนิค GIFT

ชีวจริยธรรม
-----------

เทคนิค GIFT ทำให้เกิดการปฏิสนธิในร่างกายผู้หญิง ไม่ใช่การปฏิสนธินอกร่างกาย (*in vitro* fertilisation) ในจานแก้วหรือหลอดทดลอง อย่างไรก็ดี ในสำนักคาทอลิกยังมีความกังวลต่อเทคนิคนี้เพราะว่า "นักเทววิทยาบางคนมองว่าวิธีการนี้เป็นการทดแทนการสมรสและด้วยเหตุนี้จึงผิดจริยธรรม"

อ้างอิง
-------

1. ↑  Asch RH, Ellsworth LR, Balmaceda JP, Wong PC. (1984). "Pregnancy after translaparoscopic gamete intrafallopian transfer". *Lancet. 1984 Nov 3;2(8410):1034-5*. **2** (8410): 1034–5. PMID 6149412.`{{cite journal}}`: CS1 maint: multiple names: authors list (ลิงก์)
2. ↑  Toner JP (2002). "Progress we can be proud of: U.S. trends in assisted reproduction over the first 20 years". *Fertil Steril. 2002 Nov;78(5):943-50*. **78** (5): 943–50. PMID 12413976.
3. ↑  Dr. Richard Paulson (2007). *Assisted Reproductive Technology*. VideoJug.
4. ↑  "Gamete intrafallopian transfer (GIFT)". คลังข้อมูลเก่าเก็บจากแหล่งเดิมเมื่อ 2019-09-09. สืบค้นเมื่อ 2012-04-06.
5. ↑  Haas, John M. Ph.D. S.T.L. "Begotten Not Made: A Catholic View of Reproductive Technology". คลังข้อมูลเก่าเก็บจากแหล่งเดิมเมื่อ 2007-02-10. สืบค้นเมื่อ 2008-11-25.`{{cite web}}`: CS1 maint: multiple names: authors list (ลิงก์)

ดูเพิ่ม
-------

* Zygote intrafallopian transfer